AJORNAT FINS NOVA DATA Es presenta la nova imatge turística de Burjassot AJORNAT FINS NOVA DATA
2025-07-24

Burjassot té nova imatge turística. Imatge que tot el municipi coneixerà dijous que ve 20 de setembre, a les 19.30 hores en la Casa de Cultura.

Després de mesos de treball intens per part de la regidoria de Turisme de l’Ajuntament de Burjassot, dirigida per Roc Senent, el dijous es descobrirà la nova imatge, fresca, alegre, dinàmica i que representa molt bé al municipi.

En la presentació, a la qual estan convidades les entitats socials de Burjassot, es procedirà també a veure el vídeo elaborat per la Regidoria en el qual es fa un recorregut pels punts més destacats del municipi, els seus racons més bells en els quals es veu l’essència del municipi. Així mateix, i després d’atendre els suggeriments de les veïnes i els veïns, es presentaran també les modificacions que s’han realitzat en el mapa turístic del municipi.

Per a finalitzar la presentació, s’oferirà un vi d’honor al qual estan convidats tots els participants en l’acte.